112. Iz kojeg grada zovete?
- Calgary, Alberta. - Hitna, policija ili vatrogasci?
O, Bože. Svi.
Recite mi što se dogodilo.
Ne znam, ušao sam u kuću
i našao sam svoju ženu dolje, a krv je posvuda.
- O, Bože. - Jeste li sada s njom?
Ne znam.
Je li pri svijesti?
Ne znam.
Diše li?
O, Bože.
Diše li?
Samo trenutak.
Krv je posvuda.
Dušo.
Ne, hladna je!
O, ne.
Šaljem pomoć. Šaljem nekoga da vam pomogne.
O, moj Bože!
DOBRO DOŠLI
NERIJEŠENI MISTERIJI
26. LISTOPADA 2015. PONEDJELJAK
Policija Calgaryja. Koja je adresa?
Ovdje hitna pomoć. Potrebna nam je pomoć sa smrti izvan bolnice.
Pozivatelj kaže da je pacijent hladan.
- Nije pri svijesti, ne diše, krv posvuda. - Ime?
Prezime je Antoni.
- Dobro. - Ime Amanda.
Policija grada Calgaryja saznala je za Amandinu smrt…
GLAVNI ISTRAŽITELJ
…preko poziva koji je hitnoj pomoći uputio muž, Lee Antoni.
Lee i Amanda živjeli su u zajednici Castleridge,
u sjeveroistočnom dijelu Calgaryja u Kanadi.
237, prioritet br. 2, hitna je na mjestu događaja
i pruža podršku uznemirenom prolazniku.
Muž je prijavio slučaj. Bit će izvan sebe.
Također javljamo da je u dvorištu poprilično velik pas.
Primljeno, hvala.
Tad sam bio okružni narednik, što znači da sam bio nadzornik ophodnje.
Bio sam zadužen za sve policajce u ophodnji na tom području.
Nisam bio daleko od mjesta događaja, pa sam bio prvi policajac ondje.
POLICIJA GRADA CALGARYJA
Kad sam došao onamo, u blizini ulaza bio je muškarac imena Lee.
Kako sam se približavao vratima, vidio sam da se Lee trese.
Bio je vidno uzrujan.
Od njega sam uspio izvući samo da se ona nalazi u podrumu.
Otišao sam do stubišta.
DOKAZNA SNIMKA
Pogledao sam niz stube.
Uočio sam djelomično razbijenu kasicu.
To mi se urezalo u sjećanje.
I u tom sam trenutku počeo silaziti niz stube.
Kad sam ušao u podrum, iznenadila me količina krvi na podu.
DOKAZNE FOTOGRAFIJE
Vidio sam Amandu kako leži ondje.
Nisam pomno provjeravao, ali činilo se da je pretrpjela ozljedu glave.
ŽENA NA PODU
Činilo se da je udarena nečim…
PREKRIVENA KRVLJU
…što je uzrokovalo tešku ozljedu desne strane lica
i lubanje na predjelu sljepoočnice.
OZLJEDA GLAVE
Vratio sam se gore i pridružio se pojačanju u pregledu kuće
te naložio policajcu koji je došao poslije da ostane uz supruga.
Tad nisam znao što se dogodilo ni kako je on u to umiješan.
To je bilo najkrvavije mjesto zločina koje sam vidio.
Iskreno, bilo je sablasno.
Dobar dan. Policija nastavlja istraživati sumnjivu smrt na sjeveroistoku grada.
Nitko nije uhićen, ali policija ispituje čovjeka koji je pozvao policiju.
Vjeruju da je smrt sumnjiva zbog onoga što su pronašli u kući.
Na početku svake nove istrage pripremimo operacijski centar
u koji će informacije dolaziti
i pokušavamo shvatiti i objasniti mjesto zločina
kako bismo utvrdili što se dogodilo Amandi.
Amanda Antoni imala je 31 godinu
i pronađena je mrtva u ponedjeljak, 26. listopada 2015.
Kad je stiglo medicinsko osoblje i policija,
otkrili su da je tijelo, nađeno u podrumu, već u stanju mrtvačke ukočenosti
što bi moglo značiti da je umrla u nedjelju.
DOKAZNA FOTOGRAFIJA
Nije bilo znakova da je došlo do pljačke niti da je motiv zločina bila pljačka.
U kuću nije bilo provaljeno i ništa iz nje nije nestalo.
Pronađen je prevrnut stolac
i saznali smo da je Lee, kad je ušao u kuću,
pronašao Amandin mobitel na podu blagovaonice.
Mobitel je bio razbijen i ekran je napuknuo.
STOLAC, MOBITEL, STUBE
Mobitel i prevrnut stolac upućivali su na nekakav nasilan sukob
koji se zbio u kući.
Sa sigurnošću smo znali da uzrok Amandine smrti nije prirodan.
Također smo znali da nema naznaka da je riječ o samoubojstvu.
DOKAZNA FOTOGRAFIJA
Bilo je očito da se u tom podrumu odvilo nešto veoma nasilno.
Bila je posve prekrivena krvlju.
FORENZIČKA ISTRAŽITELJICA
Bilo je krvi na zidovima.
Imala je masnice na mnogim mjestima.
NAREDNICA
Izgledalo je kao da je pretučena.
Nije bilo sumnje da je riječ o ubojstvu.
POLICIJA NE PRILAZI
Značajno je bilo i to što je oruđe kojim je zločin počinjen ostavljeno ondje.
Riječ je o keramičkoj kasici na polici na početku stuba.
Prednja je strana bila odlomljena.
Bilo je mnogo dijelova te kasice
razbacanih po stubama.
Komadići keramike te kasice ostali su u Amandinu čelu.
Vjerovao sam da je to oruđe kojim su ozljede nanesene.
Također smo uočili da je bila djelomično odjevena
i da su joj hlače bile spuštene do predjela točno ispod stražnjice.
Zbog toga i njezina položaja na podu
činilo se kao da je bila žrtva seksualnog nasilja
i da je tijekom tog napada ubijena.
64 KILOMETRA SJEVERNO OD CALGARYJA
Bila sam sama kod kuće kad me nazvao Lee.
Samo je rekao: „Amanda je mrtva.”
I od toga je sve krenulo.
AMANDINA MAJKA
Ulazio sam na svoj prilaz kad me nazvala mama.
AMANDIN BRAT
Rekla je da je Lee došao kući i našao Amandu nepomičnu na dnu stuba.
To je jedina informacija koju sam imao.
Lee me nazvao, bio je izvan sebe i rekao mi je da je Amanda mrtva.
AMANDIN BRAT
Nisam mislio da je to zbilja.
Uskočio sam u vozilo
i jurio što sam brže mogao jer nisam znao što se događa.
Tad su nam službeno rekli da se nešto dogodilo
i da je Amanda preminula.
- Pokazat ću ti. - Da.
Pronađi nešto sumnjivo kod njega.
Našli smo recept koji je imao.
Bakin recept za savijaču.
Amanda je bila najmlađa.
Najstariji sam od troje djece,
a moj je brat od mene mlađi godinu i pol.
Amanda je bila 13 godina mlađa od mene.
Bili smo udomitelji
i došla je u naš dom kao beba, s dva mjeseca.
Imala je predivne plave oči.
Odmah smo se zaljubili u nju.
Osvojila je naša srca.
Allen i ja često smo je čuvali,
zabavljali je i činili ono što čine starija braća.
Zaspala bi mi na prsima dok smo gledali Obitelj Kremenko.
Bila je preslatka i bila je djevojčica, a ne dječak.
To je bila novost za našu obitelj.
Kad je navršila 14 mjeseci, posvojili smo je i uveli je u obitelj.
Od tog je dana bila jedna od nas.
Bilo je uzbudljivo gledati kako se njezina osobnost razvija i raste.
Voljela je šale i psine.
O, Bože.
To je kosa!
Voljela je mačke i pse.
Napunila bi kuću lutalicama da je mogla.
Imala je veoma dobro srce
i voljela je ljude.
Imala je oko 20 godina kad se odselila od kuće i upoznala Leeja.
Zajednički prijatelj upoznao je Amandu i Leeja.
Ubrzo su se uselili zajedno, a onda se i vjenčali nekoliko godina poslije.
„Od danas biram tebe za ženu.”
18. SRPNJA 2009.
Od danas biram tebe za ženu.
Ozarila bi se kad su bili zajedno.
Bilo im je zabavno zajedno. Stalno su se hihotali i smijali.
Kad su se upoznali, Lee je i dalje bio pomalo lud.
Volio je tulumariti.
Amanda mi se nekoliko puta obratila tijekom njihove veze…
Bila je pomalo frustrirana.
SAMOZAPOSLENA
Amanda je započela svoj posao i bavila se čišćenjem.
Preuzimala je na sebe većinu računa dok je Lee tražio posao.
Amanda je podržavala Leeja.
Činilo se da on nikako ne može zadržati posao.
Dobio bi otkaz, a Amanda…
Frustriralo ju je što nije imao posao.
Sviđao mi se Lee, ali Amanda je znala biti povrijeđena
jer bi se često svađali i to mi je smetalo.
To mi je jako smetalo.
- Sjednite ovdje. - U redu.
Došao sam u postaju i policajac nam je rekao da je Amanda mrtva.
Pitao sam što se dogodilo i rekao je da još ne znaju,
ali da izgleda sumnjivo.
Moje je sljedeće pitanje bilo: „Gdje je Lee?”
Znamo li što se događa s Leejem?
Ne znamo. Ne znam ništa o tome.
Zanima me kako je…
Razmišljao sam da bi trebali razgovarati s njim ako je slučajno upleten u ovo.
To je moja mlađa sestra, znate?
Kakav je bio Leejev i Amandin odnos? Jeste li nešto uočili kao njezina braća?
Da…
Cijeli mi je dan bio u magli.
Vaša se sestra zove Amanda? To joj je ime?
Ne sjećam se baš tog ispitivanja.
Imao sam neke sumnje kad je riječ o Leeju.
- Mislim da je voli. - Dobro.
- No ne vjerujem mu u potpunosti. - U redu.
Ne govorim da je on to učinio, ali…
- Mislim da je impulzivan. - U redu.
- Imao je problema s bijesom. - Dobro.
Suprug je uvijek prvi sumnjivac ako je žena nađena mrtva.
Ako budete morali na zahod, pokucajte i doći ćemo po vas, u redu?
On je pronašao Amandu mrtvu.
LEEJEVO ISPITIVANJE 4 SATA NAKON PRONALASKA
Bio je ključna osoba za pronalazak počinitelja.
- Pokucajte ako što trebate. - Hvala.
Na samom početku istrage Lee Antoni uvijek je izgledao
kao izbezumljen i očajan suprug.
- Imate li kakve veze s Amandinom smrti? - Nemam.
U prvom nam je razgovoru rekao da je napustio kuću u petak.
Otišao je u Saskatchewan.
Išao je u posjet majci kako bi pomogao
s rješavanjem ostavštine oca koji je umro godinu prije.
Vratio se u ponedjeljak
i pronašao svoju ženu mrtvu.
Prema Leejevim riječima, tijekom cijele njihove veze
nikada nisu proveli noć odvojeno.
Otišao je taj jedan vikend…
Koja je statistička vjerojatnost da će se to dogoditi jednom kad ga nema?
SOBA ZA ISPITIVANJE ISTRAŽNA SLUŽBA
Jesi li umiješan u ovo, Lee?
Ne, nisam.
POLICIJSKA SNIMKA
- Saznat ću ako jesi. - Slobodno. Samo naprijed.
Bio sam kod mame cijeli vikend.
Kad smo saznali kojim je putem išao u Saskatchewan,
poslali smo dva istražitelja da prođu taj isti put
i prikupe snimke s benzinskih postaja na kojima je rekao da je bio.
Došli smo do snimke koja bez sumnje potvrđuje
da je Lee bio u Saskatchewanu kad je Amanda umrla.
- Znaš li tko je to učinio Amandi? - Ne. Želim saznati što je bilo.
I ja isto.
I obećavam ti da ćemo to otkriti, dobro?
Razmotrili smo mogućnost da je Lee unajmio nekoga da ubije Amandu,
no nismo pronašli dokaze
da je Lee bio u kontaktu s nekim drugim
ili da je sklopljen bilo kakav dogovor
da će se netko pojaviti kad on ode i ubiti Amandu.
Jamie Mauracher javlja se iz policijske postaje Westwinds.
Jamie, policija kaže da još nikoga nisu priveli. Kako napreduje istraga?
Razgovarali su s Leejem Antonijem i tvrde da surađuje.
Isključuju ga kao sumnjivca.
Amanda je bila moja bolja polovica.
Zaljubio sam se u njezinu osobnost.
Kad bi se ona negdje pojavila…
AMANDIN SUPRUG
…svima bi izmamila osmijeh na lice. Uz nju je svima bilo ugodno.
Kad su provodili istragu, nisam bio zabrinut.
Radili su svoj posao.
Supružnik je uvijek prvi sumnjivac. Razumijem to.
To mi nije smetalo.
Zašto? Zato što želim znati što se Amandi dogodilo.
Ti i Amanda živite u svojoj kući…
- Moja žena, da. - Da.
Na početku svake istrage
proučavamo žrtvine aktivnosti prije smrti, u ovom slučaju Amandine.
U petak si odlučio otići u Saskatchewan.
Postojao je plan da Amanda i Lee zajedno odu u Saskatchewan.
No u posljednji je tren Amanda ostala kod kuće jer se nije dobro osjećala.
Tog sam jutra razgovarala s njom.
Nije imala nikakve planove.
Nije se dobro osjećala. Imala je migrenu.
Amanda je imala migrene.
Ne stalno, ali kad bi se pojavile, bile su prilično snažne.
Pretpostavljam da joj je glavobolja bila poprilično ozbiljna
kad nije otišla s Leejem.
Amanda je rekla da moram ići pomoći mami.
Ostala je i rekla da se vidimo u ponedjeljak kad se vratim.
Otišao sam u petak.
Tad sam je posljednji put vidio.
PETAK, 11 H LEE ODLAZI U SASKATCHEWAN
Kad sam stigao, nazvao sam Amandu.
Pitao sam je kako je.
Pitao sam je za glavobolju i rekla je da je i dalje boli.
Lee i Amanda gotovo su neprestano komunicirali od petka kad je otišao.
POKUŠAVAM UBLAŽITI GLAVOBOLJU
Dug je popis poruka koje su izmijenili.
KAKO SI PROVEO DAN?
I DALJE RADIM VOLIM TE
Posljednji su se put čuli u 19 h u subotu.
SUBOTA, 19.06 H LEE ZOVE AMANDU
Rekla je da joj migrena prolazi.
I odjednom je Ruby zalajala.
Amanda joj je rekla da prestane: „Tiho, Ruby.”
Ruby je zacviljela.
Hodala je i čuo sam nekakav zvuk.
Odjednom se veza prekinula.
SUBOTA, 19.10 H VEZA SE PREKIDA
Dozivao sam je. „Dušo?
Amanda?”
I nije se čulo ništa.
Prekinuo sam i pokušao opet. Javila se govorna pošta.
Pokušao sam s mamine fiksne linije.
Nije se javljala. Govorna pošta.
Nisam znao što misliti kad se veza prekinula.
Mislio sam da joj je mobitel ispao.
Možda joj se ispraznila baterija.
Možda će ga napuniti.
Možda će me onda nazvati.
Čekao sam neko vrijeme i poslao joj poruku.
PREKINULA SE VEZA, NAZOVI ME
Nije odgovarala.
DUŠO, JESI LI DOBRO?
NAZVAT ĆU TE SUTRA
U nedjelju ujutro opet sam joj poslao poruku.
NEDJELJA, 10.44 H LEE ŠALJE PORUKU
Nije odgovorila.
Pomislio sam da je zauzeta i da će me nazvati poslije
jer ne misliš na najgore.
Nikad ne misliš na to,
pogotovo ako ti se ovakvo što nikad nije dogodilo.
Mislio sam da je možda izašla s Darrellom ili posjetila mamu.
Bila je bliska s obitelji, pa sam mislio da je možda kod Darrella.
Imao sam posla s mamom. Pokušavali smo sve organizirati
kako bi mama mogla prodati stvari.
Bio sam veoma zauzet.
U nedjelju navečer odlučio sam otići spavati
i onda se probuditi ujutro i otići kući iznenaditi je.
22.40
NEDJELJA, 10.44 H LEE ŠALJE PORUKU
PONEDJELJAK, 8.30 H LEE ODLAZI IZ SASKATCHEWANA
Otišao sam u ponedjeljak ujutro, oko 8.30.
Stao sam samo da natočim gorivo.
I nastavio voziti.
Došao sam kući i morao otključati vrata jer su bila zaključana.
Ušao sam u kuću.
Nije je bilo.
Pustio sam psa van na stražnja vrata jer je morala obaviti nuždu.
I onda sam pomislio da Amanda možda spava i otišao gore.
Ušao sam u našu sobu i nije je bilo.
Nije bila ni u kupaonici.
Razmišljao sam gdje bi mogla biti.
Sjetio sam se da nisam pretražio samo podrum.
Amanda nikada nije voljela taj podrum.
Ne znam zašto. Uvijek joj se činio jezivim.
Sišao sam niz prve četiri stube i…
našao Amandu.
Ležala je usred podruma,
prekrivena krvlju.
Ne mogu opisati što sam osjećao.
Vikao sam: „Amanda!”
Nije odgovarala. Okrenuo sam se i počeo tresti.
Skoro mi je mobitel ispao.
Nazvao sam hitnu pomoć.
Pitali su me: „Znate li je li živa?”
Rekao sam da ne znam i poslali su me dolje da provjerim.
Nisam se htio vratiti dolje.
Nisam htio…
To mi je bilo najteže i nisam znao kako da to učinim.
Dok sam govorio, vrištao sam.
Kad sam je dotaknuo, osjetio sam da je hladna.
27. 10. 2015. JEDAN DANA NAKON PRONALASKA TIJELA
U tijeku je obdukcija u uredu glavnog patologa.
Uvjeravam vas da posvećujemo dovoljno resursa…
KONFERENCIJA ZA NOVINARE
…da bismo proveli temeljitu istragu,
identificirali počinitelja i priveli ga.
Na temelju činjenica i dokaza, vjerovali smo da se napad
dogodio oko 19 h u subotu navečer.
To je posljednje razdoblje u kojem znamo da je bila živa
jer nakon toga više nije bilo aktivnosti na njezinu mobitelu.
Bili smo zabrinuti da se nasilan napadač kreće sjeveroistočnim Calgaryjem.
Stoga smo polagali velike nade u našu forenzičku jedinicu
da identificira napadača pomoću dokaza s mjesta zločina,
uključujući otiske prstiju, otiske stopala i DNK napadača.
DOKAZNA SNIMKA
Bila sam narednica jedinice i provodila sam analizu tragova krvi.
To je bilo najgore poprište zločina koje sam ikad vidjela
i nikad nije bilo prisutno toliko različitih mrlja i tragova krvi.
Ovo je stubište kojim se silazi,
a ovo je bio podrum.
Na ovom se mjestu u podrumu nalazila Amanda.
Nakon što su je iznijeli odatle, ostali su njezini obrisi u krvi.
Bila sam glavna forenzička istražiteljica
zadužena za obradu mjesta zločina i prikupljanje svih dokaza.
Tražila sam otiske prstiju na vratima
jer bi nam to moglo pomoći da utvrdimo tko je bio u kući s Amandom.
Nije ih nigdje bilo.
U krvnim mrljama našli smo 12 otisaka.
Većina su otisci stopala, a ne ruke.
Bilo je veoma zbunjujuće što smo pronašli dva otiska stopala
okrenuta prema stubama.
Bili su u ovom području.
Nožni su prsti dodirivali podnožje stubišta,
ali otisaka nije bilo na stubama.
U podnožju stubišta bile su i dvije papuče.
Pretpostavljam da je Amanda nosila papuče kad se to dogodilo.
Mislim da me najviše zbunjivalo to što nisam mogla pronaći otiske cipela.
Jedini otisci koje smo pronašli bili su otisci bosih stopala.
No na ovom su području pronađeni tragovi brisanja.
Vidjelo se kretanje naprijed-nazad.
Pomislila sam da je netko pokušavao ukloniti trag cipela
kako ga ne bi mogli povezati s poprištem.
Na tijelu nije bilo očitih ozljeda nastalih u samoobrani,
no pronašli smo velik broj modrica.
U nasilnim zločinima često i napadač zadobije ozljede koje mogu krvariti.
Kad izlaze s mjesta zločina ili se po njemu kreću,
i s njih isto kaplje krv.
U polju broj sedam vidimo ove tamnosmeđe krvne mrlje.
Kad pronađem takav uzorak krvnih mrlja,
odmah pomislim da je to možda krv napadača koja je kapala na tom području.
Uzimaju se uzorci krvi i šalju u laboratorij na analizu DNK-a.
ZAHTJEV ANALIZE UZORAKA KRVI
Dok smo s nestrpljenjem čekali rezultate iz laboratorija,
morali smo se posvetiti traženju drugih tragova
koji bi mogli pomoći identificirati počinitelja.
DOKAZNA SNIMKA
Nije bilo znakova provale.
Dakle, tko god da je počinitelj bio ušao je u kuću uz pomoć ključa
ili je ušao kroz nezaključana stražnja vrata.
Svaki dan razmišljam o stražnjim vratima.
Stalno razmišljam o njima i jesu li bila zaključana ili otključana
jer sam automatski zgrabio bravu, otvorio vrata i pustio psa.
735, kod šest…
Istražitelji su pretražili cijelo područje oko Amandine i Leejeve kuće.
Castleridge statistički ima veću stopu zločina
od većine drugih naselja u Calgaryju.
Ovo nije dobra četvrt.
Stalno su se događali zločini. Bilo je provala, pucnjava…
SUSJEDA
Tjelesni su napadi bila stalna pojava.
Uvijek je bilo policijskih vozila.
Ova je uličica zabrinjavala Amandu 2015. godine.
Amanda i Lee prijavljivali su da su im ljudi ulazili u dvorište
i krali boce i limenke.
Katkad bismo pronašli vrata na stražnjoj ogradi otvorena.
Katkad bismo vidjeli otiske u snijegu.
Kroz ovu ogradu dolazimo do njihovih stražnjih vrata.
A ovo su vrata za koja Lee nije siguran
je li ih otključao kad je došao kući.
Bilo je mnogo prolaznika u toj četvrti.
Ako su toliko drski da mogu nekomu samo ući u dvorište,
što su još sposobni učiniti?
Bila je zabrinuta zbog toga.
Morali smo razmotriti sve mogućnosti, uključujući i uhodu.
Nekoga tko ju je možda nekada pratio kući,
a zatim iskoristio priliku što Leeja nema kod kuće da je napadne.
Jedan nam je susjed rekao da je u subotu navečer između 18.30 i 19 h,
u isto vrijeme kad je Lee čuo cviljenje psa i kad se veza prekinula,
čuo lajanje Amandina i Leejeva psa.
Čulo se zastrašujuće lajanje, kao da pas nekoga želi otjerati.
Katkad bismo čuli takvo lajanje, ali…
SUSJEDI
Nikada se nismo pitali što se događa, osim te noći.
Nakon toga začuli smo krik iz Amandine kuće.
A susjedi desno od nas
rekli su da su vidjeli nekoga kako trči kroz naše dvorište.
Bilo je uznemirujuće.
Da bi Ruby zalajala, nešto ju je moralo izazvati.
Nije bila takav tip psa.
Ruby bi zalajala da je netko ušao u kuću.
Da je Amandu netko napao,
ona bi se branila.
Bila je sitna žena, ali znala se braniti.
POLICIJSKA ISTRAŽNA SLUŽBA
U redu, Linda, imam…
Kako se istraga nastavila, razgovarali smo s članovima obitelji i prijateljima,
pregledavali smo mobitele, elektroničke uređaje,
rokovnike, dnevnike i slično.
Pojavilo se pitanje:
„Je li moguće da je Amanda imala aferu koja je pošla po zlu?”
Razmišljali smo je li moguće
da je nekoga očekivala dok Leeja nije bilo.
Kad je došao kući i našao Amandu mrtvu,
Lee je primijetio da nosi otmjenije donje rublje
u usporedbi s ležernim rubljem koje je inače nosila.
DOKAZNA SNIMKA
Zbog toga smo razmatrali i tu mogućnost.
No brzo smo odbacili tu teoriju
jer nismo našli ništa što bi ukazivalo na bilo kakav odnos
s drugim intimnim partnerom izvan braka.
Lee i Amanda svađali su se kao i većina ljudi,
ali ne sumnjam da su se cijelo vrijeme voljeli.
Amanda ga je voljela jednako koliko i on nju.
Nije imala veze s drogama, bandama, ni s ičim takvim.
Bilo je jasno da Amanda nije imala mnogo neprijatelja.
No tijekom ispitivanja
Lee je naveo nekoga za koga je mislio da bi mogao biti sumnjiv.
Pozvali su nas u postaju na sastanak obitelji.
Lee je sjedio s nama i pogledao Allena i mene te rekao:
„Mislim da moja sestra ima veze s ovim.”
Moja je sestra mrzila moju ženu.
Koji bi razlog tvoja sestra mogla imati za ubojstvo?
Moja je sestra tada bila ovisna o teškim drogama.
Pozvao sam joj socijalnu službu.
Bilo mi je stalo samo do nećakinje.
Moja sestra i Lee nazvali su socijalnu službu
da bi joj oduzeli dijete.
Moja je sestra zvala svaki dan, ponekad čak i po 20 puta.
„Gdje je moja kći, jebote?”
AMANDIN DNEVNIK
Sestra je bila ljuta na mene.
ZVALA JE I DERALA SE
A bila je ljuta i na Amandu.
NIKAD ME NIJE POŠTOVALA
Leejeva je sestra prijetila Amandi.
Bilo je značajno što je moja sestra uplašena
jer nju stvarno nije mnogo toga plašilo.
Pomislio sam je li možda Leejeva sestra pozvala nekog tipa
jer je znala da Leeja nema.
Ona bi to sigurno znala.
SOBA ZA ISPITIVANJE ISTRAŽNA SLUŽBA
Leejeva je sestra dovedena u postaju
i ispitivao ju je iskusan istražitelj.
No nisu postojali dokazi da je ona odgovorna za Amandinu smrt.
Policija i dalje nikoga nije privela
otkako je tijelo Amande Antoni pronađeno u njezinu domu u Calgaryju.
Amandina je obitelj objavila izjavu.
Mole javnost za bilo kakve informacije
i navode kako im je potreban zaključak ove priče.
Unatoč velikoj medijskoj popraćenosti slučaja,
nismo dobili nikakve dojave javnosti…
OBITELJ U ŠOKU, MOLE ZA POMOĆ
…što je, prema mom iskustvu, veoma neobično.
7. PROSINCA 2015.
ŠEST TJEDANA NAKON AMANDINE SMRTI
Rezultati obdukcije pokazali su tragove kanabisa u tijelu.
TOKSIKOLOGIJA OTKRILA KANABIS
No vrlo je teško odrediti količinu i reći je li ona bila opojna ili ne.
Pronalazak kanabisa u njezinu tijelu odgovara Leejevoj izjavi
da je rabila kanabis za ublažavanje migrena.
UDARAC TUPIM PREDMETOM
Uzrok smrti bio je udarac tupim predmetom,
a zbog ozljede koja je nastala iskrvarila je nasmrt.
NEMA ZNAKOVA OZLJEDE MOZGA
Nije bilo ozljede mozga.
Nije bilo slomljenih kostiju, osim desne jagodične kosti.
KRALJEŠCI, REBRA I OBLIŽNJE KOSTI NETAKNUTE
Bio sam iznenađen. Mislio sam da ćemo vidjeti frakturu lubanje.
NEMA ZNAČAJNE OZLJEDE KOSTIJU
Nije bilo ničega od toga.
Na više mjesta na Amandinu tijelu pronađene su modrice.
Imala je modrice na laktovima, koljenima, kukovima…
No nije bilo razloga da Amanda umre,
osim činjenice da je izgubila toliko krvi.
U toj smo fazi istrage s nestrpljenjem čekali rezultate iz laboratorija
i nadao sam se da ćemo pronaći sumnjivca.
Kad su stigli rezultati DNK-a,
nijedan bris nije bio povezan ni s kim osim s Amandom,
uključujući i one pasivne mrlje.
Nadala sam se da će krv biti počiniteljeva i to sam i očekivala
jer je poprište bilo vrlo nasilno.
Bila sam iznenađena i šokirana kad sam saznala da je to Amandin DNK.
Nisu pronašli nikakve dokaze da je imala kontakt s drugom osobom,
što znači da nije bilo seksualnog nasilja.
NEMA SJEMENA
Usto, otisci prstiju, dlanova i stopala
prikupljeni u podrumu kuće također su pripadali Amandi.
Nije bilo nikakvih dokaza
da je itko drugi bio u podrumu osim Amande.
SJEDIŠTE POLICIJE U CALGARYJU
Tijekom godine i pol istrage
bio sam u kontaktu s iskusnom skupinom istražitelja biheviorista.
Kad su pregledali Amandin slučaj
i nedostatak, odnosno nepostojanje dokaza u kući,
predložili su da Amandina smrt
nije posljedica djela druge osobe,
nego da je možda riječ o nesreći.
Ponovno sam prošao cijelu istragu.
Na kasici nisu pronađeni otisci prstiju i prašina se na njoj slegla.
Nije izgledalo kao da je podignuta.
Nije bilo dokaza da je kasica ikad maknuta s police.
Je li udarila u nju glavom prilikom pada niz stube?
Postoji li ta mogućnost?
Angažirali smo biomehaničara da analizira slučaj.
STOLAC, MOBITEL, STUBE DO PODRUMA
Otkrio je da,
iako je to veoma rijetko kod osoba Amandine dobi…
KOBNI PADOVI NIZ STUBE NISU ČESTI
…vrste ozljeda koje je Amanda pretrpjela
odgovaraju ozljedama koje nastaju prilikom slučajnog pada niz stube.
Stoga smo morali razmotriti mogućnost tragične nesreće,
i ako je riječ o nesreći, kako je do nje došlo.
Vjerujem da je, na temelju svih prikupljenih dokaza,
ovaj prolaz početak onoga što se dogodilo Amandi.
Je li moguće da se Amanda spotaknula o psa i pala niz stube?
Moguće je.
Iz istrage prolaza znamo da je do udarca došlo
kad je Amanda prošla kroz ovaj prostor, udarila o kasicu
i kasica je zabijena u zid.
To znamo jer je iza kasice ostala malena udubina u zidu.
No nitko ne može reći s potpunom sigurnošću
je li pala niz stube
ili ju je netko gurnuo.
Teoriju o nesreći pobija činjenica
da košara za rublje na početku stubišta nije pomaknuta
i da kasica nije pala s ruba kad je u nju udarila.
Također, ne uklapa se to da je mobitel bio dva ili tri metra dalje
od mjesta gdje je pala niz stube.
Postojala je mogućnost da ju je napadač gurnuo u kasicu.
Ne vjerujem da je Amandina smrt bila nesreća.
Nešto se ne uklapa.
U srcu osjećam da nešto nije u redu.
Da nisam vidio ono što sam vidio,
a da su mi rekli da je pala niz stube, povjerovao bih im.
No budući da sam našao Amandu u podrumu i vidio ono što sam vidio,
to mi se ne čini mogućim.
DOKAZNA SNIMKA
Kad sam čula da razmišljaju o mogućnosti nesreće,
pomislila sam: „Nemoguće, tukli su je. Imala je previše modrica na sebi.”
Nikad nisam vidjela poprište nesreće s toliko krvi.
To nije moglo biti to.
Pas je lajao, a u blagovaonici je bio prevrnut stolac.
Samo… Ne vjerujem da je to bila nesreća.
Netko ju je gurnuo niz stube.
Amanda nije odmah umrla.
Trebalo je proći neko vrijeme da bi izgubila toliku količinu krvi
što zapravo i jest razlog njezine smrti.
Znamo da se Amanda nakon ozljede glave,
dosta dugo kretala po prostoru.
U nekim je trenucima stajala i hodala,
što je vidljivo iz otisaka stopala pronađenih u samoj krvi.
Prošlo je gotovo 48 sati od Leejeva posljednjeg razgovora s Amandom
i prekida veze u 19 h u subotu navečer…
24. 10. 2015. SUBOTA, 19.10 H
26. 10. 2015.
…do trenutka kad se vratio u Calgary u ponedjeljak.
PONEDJELJAK, 15.45 H
44,5 SATI
Dio je ovog misterija i činjenica da životinje koje su živjele u kući
nisu uopće sišle u podrum
tijekom tih 48 sati koliko je Amanda ondje ležala i umirala.
Nije bilo otisaka šapa u krvi
i to se nije činilo logičnim.
To što nema otisaka šapa u podrumu
zvuči veoma neobično
jer kad god smo Amanda i ja bili ozlijeđeni ili plakali,
Ruby bi nam prišla da nas utješi.
I ja imam labradora i prati me kamo god idem po kući.
Ako je Amanda pala i bila u nevolji,
zašto labrador nije sišao niz stube da je vidi i provjeri kako je?
Je li netko u kući spriječio psa da siđe?
U ovom slučaju postoji još mnogo neodgovorenih pitanja,
čimbenika koje ne mogu objasniti i stvari koje nemaju nikakva smisla.
Sa sigurnošću znam samo da je u jednom trenutku u tom podrumu
Amanda stajala u podnožju stuba
jer smo na podu pronašli krvave otiske.
Stajala je ovdje.
Zašto se nije popela stubama?
Ni danas to ne mogu razumjeti
jer je bila sposobna za to.
Zašto se, dovraga, nije pokušala popeti?
Koliko god bila tvrdoglava,
uspela bi se uz te stube.
Bez obzira na sve.
Zašto nije ni pokušala?
To me progoni.
Postoje samo dvije mogućnosti.
Kao prvo, gubitak krvi mogao je umanjiti sposobnost racionalnog razmišljanja.
Ili drugo…
Tko god joj je ozljedu nanio i dalje je bio u kući.
Prijetnja je i dalje postojala,
a ona se osjećala sigurnijom u podrumu nego da se popela uz stube.
Nemam sve odgovore,
ali teorija o nesreći ne odgovara na sva pitanja u toj kući.
Slučaj poput Amandina nikada zapravo nije zaključen,
ali u ovom je trenu neaktivan dok ne dobijemo nove informacije.
Ima dana kad pomislim da ako ikada dođem na isto mjesto gdje je i Amanda,
ona je prva osoba na koju želim naletjeti.
Odmah bih je pitao što se dogodilo.
„Što je bilo?”
PREMA UREDU GLAVNOG PATOLOGA,
UZROK SMRTI AMANDE ANTONI I DALJE JE NEUTVRĐEN.
Je li pri svijesti?
Ne znam.
Diše li?
O, Bože.
Diše li?
Prošlo je osam godina otkako je Amanda umrla.
UPRAVO VJENČANI
To promijeni čovjeka.
Posebice gubitak ljubavi svog života,
osobe za koju si mislio da ćeš s njom ostariti.
Da mogu promijeniti prošlost, ostao bih kod kuće.
Ona bi tada i dalje bila ovdje.
Mislim na Amandu…
svaki dan.
Imali smo tu povezanost i ona mi govori da ne odustajem.
Govori mi da se nešto dogodilo. Znam to. Ne želi da odustanem.
Ako itko išta zna,
preklinjem vas, javite se.
Recite nešto.
AKO IMATE INFORMACIJE O SMRTI AMANDE ANTONI,
POŠALJITE DOJAVU NA CALGARYCRIMESTOPPERS.ORG
ILI POSJETITE STRANICU UNSOLVED.COM
Prijevod titlova: Iva Matuško